নিমা আরকানি-হামিদ

নিমা আরকানি-হামিদ (জন্ম এপ্রিল ৫, ১৯৭২) একজন ইরানী-আমেরিকান-কানাডিয়ান তাত্ত্বিক পদার্থবিজ্ঞানী এবং উচ্চ-শক্তি পদার্থবিজ্ঞান, কোয়ান্টাম ফিল্ড তত্ত্ব, স্ট্রিং তত্ত্ব, মহাজাগতিক পদার্থবিজ্ঞানের অন্যান্য ক্ষেত্রে তার গুরুত্বপূর্ণ অবদান রয়েছে। আরকানি-হামেদ নিউ জার্সি-র প্রিন্সটন-এ ইনস্টিটিউট ফর অ্যাডভান্সড স্টাডির স্থায়ী সদস্য। তিনি চীন-এর বেইজিং-এর দ্য সেন্টার ফর ফিউচার হাই এনার্জি ফিজিক্সের (সিএফএইচইপি) পরিচালক পদে আছেন। আরকানি-হামিদের বাবা-মা, জাফরঘোলি "জাফর" আরকানী-হামেদ এবং হামিদে আলাস্তি উভয়ই ইরানের পদার্থবিদ। তার পিতা তাবরিজের বাসিন্দা, তিনি ১৯৭০ সালে এপোলো প্রোগ্রামের একজন সদস্য ছিলেন। তিনি তেহরানের শেরিফ প্রযুক্তি বিশ্ববিদ্যালয়ের পদার্থবিদ্যা বিভাগে ছিলেন এবং পরে মন্ট্রিলের ম্যাকগিল বিশ্ববিদ্যালয়ে পৃথিবী ও গ্রহ বিজ্ঞান পড়িয়েছিলেন। আরকানি-হামেদ সত্তরের দশকে শিশু বয়সে পরিবারের সাথে একটি ইরান থেকে কানাডায় অভিবাসিত হয়েছিল। আরকানি-হামেদ ১৯৯৩ সালে গণিত ও পদার্থবিজ্ঞানে যৌথ ডিগ্রি নিয়ে টরন্টো বিশ্ববিদ্যালয়ে স্নাতক হন এবং এর পরে তিনি পড়াশুনার জন্য ক্যালিফোর্নিয়া, বার্কলেতে গিয়েছিলেন, যেখানে তিনি লরেন্স হলের তত্ত্বাবধানে কাজ করেছিলেন। তার স্নাতক শিক্ষার গুরুত্বপূর্ণ বিষয় ছিল অতি-প্রতিসাম্য(সুপারসিমেট্রি) এবং ফ্লেভার পদার্থবিজ্ঞান (প্রাথমিক কনার সঙ্গে সম্পর্কিত)। তার পিএইচডি গবেষণামূলক প্রবন্ধের শিরোনাম ছিল "অতি-প্রতিসাম্য এবং ক্রমোচ্চ শ্রেণিবিভাগ" (সুপারসিমেট্রি অ্যান্ড হাইয়ারার্কি‌)। তিনি ১৯৯৭ সালে পিএইচডি প্রাপ্ত হন এবং উচ্চশিক্ষার জন্য স্ট্যানফোর্ড বিশ্ববিদ্যালয়ে যান। এই সময়ে তিনি সাভাস ডিমোপল্লোসের সাথে একত্রে কাজ করতেন এবং পদার্থবিদ্যার উচ্চ ডাইমেনশন বা মাত্রা বিষয়ে গবেষণা করেছিলেন। ১৯৯৯ সালে তিনি বার্কলের ক্যালিফোর্নিয়া বিশ্ববিদ্যালয়ের পদার্থবিজ্ঞান বিভাগে যোগদান করেন। তিনি ২০০১ সালের জানুয়ারির শুরুতে বার্কলে থেকে অনুপস্থিতির ছুটি নিয়ে হার্ভার্ড বিশ্ববিদ্যালয় পরিদর্শন করার জন্য আসেন এবং ২০০২-২০০৮ সাল থেকে তিনি হার্ভার্ডে অধ্যাপক হিসাবে নিয়োজিত ছিলেন। ২০০৮ সাল থেকে তিনি নিউ জার্সির প্রিন্সটনের ইনস্টিটিউট ফর অ্যাডভান্সড স্টাডিতে স্কুল অফ ন্যাচারাল সায়েন্সেসের অধ্যাপক। ২০০৩ সালে ইউরোপীয় পদার্থ‌বিজ্ঞান সমিতি তাকে গ্রিভভ পদক দিয়ে সম্মানিত করেন। ২০০৫ সালের গ্রীষ্মে হার্ভার্ডে থাকাকালীন তিনি শ্রেষ্ঠ শিক্ষক হিসাবে সম্মানিত হন এবং তাকে ফি বিটা কাপ্পা পুরস্কার দেওয়া হয়। পদার্থ‌বিজ্ঞানে অসামান্য এবং মৌলিক অবদান রেখেছেন এমন তরুণ বিজ্ঞানীদের টেল আভিব বিশ্ববিদ্যালয় থেকে রেমন্ড এবং বেভারলি স্যাকলার পুরস্কার দিয়ে সম্মানিত করা হয়, নিমা আরকানি-হামিদ ২০০৮ সালে এই পুরস্কার অর্জন করেছিলেন। নিমা আরকানি-হামিদ ২০০৯ সালে আমেরিকান কলা ও বিজ্ঞান পরিসদের সদস্য হিসাবে নির্বাচিত হয়েছিলেন। নিমা আরকানি-হামিদ ২০১০ সালে কর্নেল বিশ্ববিদ্যালয়ে সম্মানিত প্রভাষক হিসাবে বক্তব্য রাখেন। সেখানে তিনি "মৌলিক পদার্থবিজ্ঞানের ভবিষ্যত" নিয়ে তিনটি পর্যায়ে বক্তৃতা দেন। এছাড়াও পদার্থবিদ্যার অবক্ষেপণ বিস্তার বা "স্ক্যাটারিং আ্য়‌ম্প‌্লিটিউড" বিষয়ে ও ৫ টি পর্যায়ে বক্তৃতা দেন। ‌ বর্তমানে তিনি কর্নেল বিশ্ববিদ্যালয়ের একজন সম্মানিত অধ্যাপক। ২০১২ সালে বিশিষ্ট ইন্টারনেট উদ্যোক্তা ইউরি মিলনারের উদ্যোগে পদার্থবিজ্ঞানে এক বিশেষ মৌলিক পদার্থবিজ্ঞান বা ফান্ডামেন্টাল ফিজিক্স পুরস্কারের আয়োজন করা হয় এবং নিমা আরকানি-হামিদ এই পুরস্কার পান। ২০১৩ সালে পদার্থবিদ্যা বিষয়ের উপর ভিত্তি করে পার্টিকল ফিভার নামক এক তথ্যচিত্র তৈরি করা হয় যা পরবর্তীকালে বিশেষ পুরস্কার পায়, সেই তথ্যচিত্রে ৬ জন সমকালীন বিখ্যাত পদার্থবিদের নাম উল্লেখ করা হয়েছিল যাদের মধ্যে নিমা আরকানি-হামিদ ছিলেন অন্যতম। নিমা আরকানি-হামিদ ২০১৭ সালে জাতীয় বিজ্ঞান পরিসদের সদস্য হিসাবে নির্বাচিত হয়েছিলেন। "Curriculum Vita, updated 4-17-15" ওয়েব্যাক মেশিনে আর্কাইভকৃত ১৯ এপ্রিল ২০১৬ তারিখে, sns.ias.edu; accessed December 4, 2015. "Nima Arkani-Hamed"। U.S. Virtual Embassy Iran (ইংরেজি ভাষায়)। ২০১৫-০১-০১। ২০২০-১০-২৫ তারিখে মূল থেকে আর্কাইভ করা। সংগ্রহের তারিখ ২০২০-০৭-১৭।  "Nima Arkani-Hamed"। Institute for Advanced Study (ইংরেজি ভাষায়)। সংগ্রহের তারিখ ২০১৯-০৮-০৭।  "CFHEP"। cfhep.ihep.ac.cn। সংগ্রহের তারিখ ২০১৬-০২-০৯।  Jafargholi "Jafar" Arkani-Hamed. Lateral Variations of Density in the Earth's Mantle. ওয়েব্যাক মেশিনে আর্কাইভকৃত সেপ্টেম্বর ২৬, ২০১৩ তারিখে Cornellcast: [১]. Wolchover, Natalie (৪ অক্টোবর ২০১৫)। "Visions of Future Physics"। Wired। সংগ্রহের তারিখ ১১ জুলাই ২০১৮।  "Professor Nima Arkani-Hamed Wins Prestigious Physics Prize"। Public Broadcasting Service। সংগ্রহের তারিখ আগস্ট ৩০, ২০১২।  Wolchover, Natalie (৪ অক্টোবর ২০১৫)। "Visions of Future Physics"। Wired। সংগ্রহের তারিখ ৫ অক্টোবর ২০১৫।  Theoretical Physicist Nima Arkani-Hamed Appointed to the Faculty of the Institute for Advanced Study, ias.edu; accessed May 12, 2015. Past Laureates of the Raymond and Beverly Sackler International Prize in Physics "Book of Members, 1780-2010: Chapter A" (পিডিএফ)। American Academy of Arts and Sciences। সংগ্রহের তারিখ এপ্রিল ২৫, ২০১১।  "The Future of Fundamental Physics - CornellCast"। CornellCast। সংগ্রহের তারিখ ২০১৫-১২-২৬।  "Introduction to Scattering Amplitudes - CornellCast"। CornellCast। সংগ্রহের তারিখ ২০১৫-১২-২৬।  "Andrew D. White Professors-at-Large" (ইংরেজি ভাষায়)। সংগ্রহের তারিখ ২০১৯-০২-১৯।  New annual US$3 million Fundamental Physics Prize recognizes transformative advances in the field ওয়েব্যাক মেশিনে আর্কাইভকৃত ২০১২-০৮-০৩ তারিখে, fundamentalphysicsprize.org; accessed August 1, 2012.